

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 024-04/24-01/5**

**URBROJ: 2198-31-02-24-2**

**U Gračacu, 12. prosinca 2024. g.**

**ZAPISNIK**

25. sjednice Općinskog vijeća Općine Gračac održane 12. prosinca 2024. godine s početkom u 16,05 sati u općinskoj vijećnici. Sjednicom predsjeda predsjednica Ankica Rosandić koja pozdravlja nazočne pri otvaranju sjednice te poziva na utvrđivanje kvoruma.

**NAZOČNI:** Rade Dubajić, Boban Brkić, Tadija Šišić, Viktor Kupčak, Dajana Šušnja Jasenko, Ankica Rosandić, Slavica Miličić. Zlatko Burić (nazočan do 5. točke dnevnog reda).

**NENAZOČNI:** Luka Radusin, Rajko Obradović, Jovica Ilić, Milorad Stanisavljević, Ružica Tulumović (nazočna naknadno, od aktualnog sata do kraja sjednice).

**OSTALI NAZOČNI:** općinski načelnik Robert Juko; zamjenik općinskog načelnika iz reda pripadnika srpske nacionalne manjine Nebojša Rađenović; Sandra Kukić, službenica privremeno ovlaštena za obavljanje poslova pročelnika; službenice Jedinstvenog upravnog odjela Općine Gračac Bojana Fumić, Anka Šulentić, Svjetlana Valjin, Vinka Grubešić i Manuela Filipović; direktor trgovačkog društva Gračac čistoća- Marko Gale.

Početku sjednice nazočno je 8 od 13 vijećnika, stoga postoji kvorum za pravovaljano održavanje sjednice.

Aktualni sat otvara se u 16, 08.

Slavica Miličić: htjela bih skrenuti pozornost vezano za Davida Jerkovića, stvara se nesigurnost u zajednici, starije žene su u strahu, traže pomoć od Općine, vjerujem da i njegova obitelj ima problem s tim, može li išta Općina poduzeti, jeste li upoznati s time? Načelnik- nismo dobili ništa u vezi toga, ono što znam nije službeno. Bojana Fumić- dobivamo mjesečna izvješća MUP-a , ali sa statistikom po vrsti djela. Slavica Miličić- da se oformi neki socijalni savjet, ako može. Anka Šulentić- Centar za socijalnu skrb sigurno je upoznat i vjerovatno ga promatraju, ne znamo da li ga zovu, da li je u mjerama. Slavica Miličić: nitko od žrtava nije podnio kaznenu prijavu, policija ne može bez toga ništa. Tadija Šišić- slažem se da treba o tome razgovarati, ali on je već imao je on već i zatvor, pa ponovio. Rade Dubajić- tu je očit recidiv, policija ima pravo tražiti vještačenje tima stručnjaka, prije počinjenja novog kaznenog djela tražiti vještačenje. Ali može djelovati kada se nešto dogodi. Ružica Tulumović dolazi na sjednicu u 16,14 te je od tada sjednici nazočno 9 od 13 vijećnika. Viktor Kupčak-oštećene osobe šute. Rade Dubajić- to je problem sredine i zajednice. Slavica Miličić- on i curice napada. Anka Šulentić- može i anonimno, na dojavu za oružje oni postupaju. Dajana Šušnja Jasenko- postoji mogućnost anonimne online prijave. Predsjednica- bile su prijave za njega. Tadija Šišić- svaka čast, treba upozoriti na taj problem, nismo nadležni, ali neka se zna za njega. Ružica Tulumović– mene i Ankicu Rosandić stalno prozivaju u školi što nam je obnovljena zgrada, a što je s drugim zgradama, ima li se sazanja gdje se stalo, imamo dosta upita. Načelnik: nemam informaciju, obećavali su mi skele na drugim zgradama još u 8 mjesecu. Ružica Tulumović- zašto se ove godine grad okitio prije sjećanja na Vukovar, zašto su bile uključene lampice? Načelnik- neke se niti ne skidaju, vjerovatno se provjeravalo da li rade. Marko Gale: gospođe iz Razvojne agencije su dogovarale i moj djelatnik. Bojana Fumić: nisu sigurno gospođe iz Razvojne to naredile. Ankica Rosandić- naša zgrada još nije niti dovršena, što je s tim? Načelnik- tko je zadužen za to? Znate da nije Općina. Ankica Rosandić- nemamo tavan, nemamo estrih, kada se njima obraćamo nitko ništa ne zna. Anka Šulentić- tko financira, tko je predstavnik stanara, tko vodi obnovu? Ružica Tulumović- jesu li novci svi iz proračuna RH ili EU? Svjetlana Valjin- namjenska hrvatska sredstva, a postoji valjda i nadzor projekta. Rade Dubajić- recite tko vodi, neka se zna, ja ću pitati ministarstvo. Načelnik-za neke je zgrade prije Općina napravila projekte, za neke sami stanari. Rade Dubajić- znači država ima neki udio u tim zgradama, nije samo privatno.

Predsjednica navodi da je dobila dva dopisa odnosno žalbe Nikole Miljuša. Upućeni su na Vijeće i načelnika, ovo drugo je žalba na Odluku o osnivanju povjerenstva za poljoprivredno zemljište Repubike Hrvatske, uvođenje u posjed i imenovanje članova struke. Možda da mu načelnik odgovori. Bojana Fumić- nema žalbe, nego su zakonom za akte predstavničkog tijela propisani drugi načini nadzora ili upravni spor, a takva odluka o povjerenstvu još niti ne postoji. Anka Šulentić- na prvi dopis je načelnik već odgovorio.

Aktualni sat zaključen je u 16, 28.

Predsjednica predlaže Dnevni red, kao u pozivu za sjednicu:

1. Prijedlog Proračuna Općine Gračac za 2025. godinu i projekcije za 2026. i 2027. godinu
2. Prijedlog Odluke o izvršavanju Proračuna Općine Gračac za 2025. godinu
3. Prijedlog Programa javnih potreba **za obavljanje djelatnosti** **HGSS, Stanice Zadar za 2025. godinu**
4. Prijedlog Odluke o raspoređivanju sredstava političkim strankama i nezavisnim vijećnicima Općinskog vijeća u 2025. godini
5. Prijedlog Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2025. godini
6. Prijedlog Programa građenja komunalne infrastrukture na području Općine Gračac za 2025. godinu
7. Prijedlog Programa održavanja komunalne infrastrukture na području Općine Gračac za 2025. godinu
8. Prijedlog Programa utroška sredstava naknade za zadržavanje nezakonito izgrađene zgrade u prostoru za 2025. godinu
9. Prijedlog Programa utroška sredstava od poljoprivrednog zemljišta u vlasništvu Republike Hrvatske za 2025. godinu
10. Prijedlog Programa utroška sredstava šumskog doprinosa za 2025. godinu
11. Prijedlog Socijalnog programa Općine Gračac za 2025. godinu
12. Prijedlog Programa javnih potreba u sportu Općine Gračac za 2025. godinu
13. Prijedlog Programa javnih potreba u školstvu, predškolskom odgoju i obrazovanju za 2025. godinu
14. Prijedlog Programa javnih potreba u kulturi i religiji Općine Gračac za 2025. godinu
15. Prijedlog II. Izmjene i dopune Proračuna Općine Gračac za 2024. godinu
16. Prijedlog Izmjene i dopune Programa utroška sredstava od poljoprivrednog zemljišta u vlasništvu Republike Hrvatske za 2024. godinu
17. Prijedlog Izmjene i dopune Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2024. godini
18. Prijedlog Izmjene i dopune Programa utroška sredstava naknade za zadržavanje nezakonito izgrađene zgrade u prostoru za 2024. godinu
19. Prijedlog Izmjene i dopune Programa utroška sredstava šumskog doprinosa za 2024. god.
20. Prijedlog Izmjene i dopune Programa građenja komunalne infrastrukture na području Općine Gračac za 2024. godinu
21. Prijedlog Izmjene i dopune Programa održavanja komunalne infrastrukture na području Općine Gračac za 2024. godinu
22. Prijedlog Izmjene i dopune Programa javnih potreba u kulturi i religiji Općine Gračac za 2024. godinu
23. Prijedlog Izmjene i dopune Programa javnih potreba u školstvu, predškolskom odgoju i obrazovanju za 2024. godinu
24. Prijedlog Izmjene i dopune Socijalnog programa Općine Gračac za 2024. godinu
25. Prijedlog Odluke o osnivanju i imenovanju Povjerenstva za uvođenje u posjed
26. Prijedlog Odluke o izmjeni i dopuni Odluke o plaćama
27. Prijedlog Plana djelovanja u području prirodnih nepogoda za područje Općine Gračac za 2025. godinu
28. Prijedlog Godišnjeg plana razvoja sustava civilne zaštite Općine Gračac za 2025. godinu s financijskim učincima za razdoblje 2025.-2027.
29. Prijedlog Analize stanja sustava civilne zaštite na području Općine Gračac u 2024. godini

Prijedloga za izmjene i dopune nema, vijećnici glasuju te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno usvajaju Dnevni red koji glasi:

**DNEVNI RED:**

1. Prijedlog Proračuna Općine Gračac za 2025. godinu i projekcije za 2026. i 2027. godinu
2. Prijedlog Odluke o izvršavanju Proračuna Općine Gračac za 2025. godinu
3. Prijedlog Programa javnih potreba **za obavljanje djelatnosti** **HGSS, Stanice Zadar za 2025. godinu**
4. Prijedlog Odluke o raspoređivanju sredstava političkim strankama i nezavisnim vijećnicima Općinskog vijeća u 2025. godini
5. Prijedlog Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2025. godini
6. Prijedlog Programa građenja komunalne infrastrukture na području Općine Gračac za 2025. godinu
7. Prijedlog Programa održavanja komunalne infrastrukture na području Općine Gračac za 2025. godinu
8. Prijedlog Programa utroška sredstava naknade za zadržavanje nezakonito izgrađene zgrade u prostoru za 2025. godinu
9. Prijedlog Programa utroška sredstava od poljoprivrednog zemljišta u vlasništvu Republike Hrvatske za 2025. godinu
10. Prijedlog Programa utroška sredstava šumskog doprinosa za 2025. godinu
11. Prijedlog Socijalnog programa Općine Gračac za 2025. godinu
12. Prijedlog Programa javnih potreba u sportu Općine Gračac za 2025. godinu
13. Prijedlog Programa javnih potreba u školstvu, predškolskom odgoju i obrazovanju za 2025. godinu
14. Prijedlog Programa javnih potreba u kulturi i religiji Općine Gračac za 2025. godinu
15. Prijedlog II. Izmjene i dopune Proračuna Općine Gračac za 2024. godinu
16. Prijedlog Izmjene i dopune Programa utroška sredstava od poljoprivrednog zemljišta u vlasništvu Republike Hrvatske za 2024. godinu
17. Prijedlog Izmjene i dopune Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2024. godini
18. Prijedlog Izmjene i dopune Programa utroška sredstava naknade za zadržavanje nezakonito izgrađene zgrade u prostoru za 2024. godinu
19. Prijedlog Izmjene i dopune Programa utroška sredstava šumskog doprinosa za 2024. god.
20. Prijedlog Izmjene i dopune Programa građenja komunalne infrastrukture na području Općine Gračac za 2024. godinu
21. Prijedlog Izmjene i dopune Programa održavanja komunalne infrastrukture na području Općine Gračac za 2024. godinu
22. Prijedlog Izmjene i dopune Programa javnih potreba u kulturi i religiji Općine Gračac za 2024. godinu
23. Prijedlog Izmjene i dopune Programa javnih potreba u školstvu, predškolskom odgoju i obrazovanju za 2024. godinu
24. Prijedlog Izmjene i dopune Socijalnog programa Općine Gračac za 2024. godinu
25. Prijedlog Odluke o osnivanju i imenovanju Povjerenstva za uvođenje u posjed
26. Prijedlog Odluke o izmjeni i dopuni Odluke o plaćama
27. Prijedlog Plana djelovanja u području prirodnih nepogoda za područje Općine Gračac za 2025. godinu
28. Prijedlog Godišnjeg plana razvoja sustava civilne zaštite Općine Gračac za 2025. godinu s financijskim učincima za razdoblje 2025.-2027.
29. Prijedlog Analize stanja sustava civilne zaštite na području Općine Gračac u 2024. godini

Na upit predsjednice o tome ima li primjedbi na zapisnik s prethodne, 24. sjednice, nitko od vijećnika nije iznio primjedbu, stoga se isti smatra jednoglasno usvojenim te se pristupa rado po usvojenim točkama dnevnog reda.

**Ad/1** Prijedlog Proračuna Općine Gračac za 2025. godinu i projekcije za 2026. i 2027. godinu. Ispred općinskog načelnika kao predlagatelja, službenica Manuela Filipović iznosi ukratko prijedlog, plan prihoda i rashoda, ističe plaće dužnosnika koje su planirane u većem iznosu i zbog lokalnih izbora te mogućeg prava na naknadu nakon prestanka dužnosti, elaborat za procjenu količine mineralnih sirovina, akcijske planove rasvjete, podružnicu vrtića u naselju Srb, manifestacije i dr; kod korisnika su planirani veći rashodi za plaće te ostalo prema njihovim planovima. Bojana Fumić- provedeno je javno savjetovanje, dostavljeno je pisano obrazloženje prijedloga. Načelnik: i prije izrade prijedloga smo razgovarali, žao mi je što vijećnika SDSS-a nema danas. Viktor Kupčak- sve je detaljno razrađeno, do prije par godina smo dobivali proračun gotovo na jednom papiru. Kako više nije bilo prijava za raspravu, pristupa se glasovanju o prijedlogu. Vijećnici glasuju te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno ga usvajaju te donose

**Proračun Općine Gračac za 2025. godinu i projekcije za 2026. i 2027. godinu**

 koji se prilaže i sastavni je dio ovog zapisnika.

**Ad/2** Prijedlog Odluke o izvršavanju Proračuna Općine Gračac za 2025. godinu

Bojana Fumić ukratko ispred općinskog načelnika kao predlagatelja objašnjava da se predmetnom odlukom uređuje provedba proračuna. Prijava za raspravu nema. Vijećnici glasuju te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

**Odluku o izvršavanju Proračuna Općine Gračac za 2025. godinu**

 koja se prilaže i sastavni je dio ovog zapisnika.

**Ad/3** Prijedlog Programa javnih potreba za obavljanje djelatnosti HGSS, Stanice Zadar za 2025. godinu

Bojana Fumić: prijedlog programa je napravljen prema njihovim potrebama odnosno planu HGSS Stanice Zadar koja djeluje na našem području, o utrošenim sredstvima podnose izvješće. Prijava za raspravu nema. Vijećnici glasuju te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

**Program javnih potreba za obavljanje djelatnosti HGSS, Stanice Zadar za 2025. godinu**

 koji se prilaže i sastavni je dio ovog zapisnika.

**Ad/4** Prijedlog Odluke o raspoređivanju sredstava političkim strankama i nezavisnim vijećnicima Općinskog vijeća u 2025. godini

Bojana Fumić: zbog redovnih lokalnih izbora koji će se održati u 2025. godini odluka će se morati mijenjati sukladno sastavu novog saziva Općinskog vijeća nakon konstituiranja, za sada za prvi dio godine ovako kako je predloženo. Prijava za raspravu nema. Vijećnici glasuju te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

**Odluku o raspoređivanju sredstava političkim strankama i nezavisnim vijećnicima Općinskog vijeća u 2025. godini**

 koja se prilaže i sastavni je dio ovog zapisnika.

**Ad/5** Prijedlog Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2025. godini

Vijećnik Zlatko Burić se javlja u 16, 37 da mora otići sa sjedice te je od tada sjednici nazočno 8 od 13 vijećnika.

Ispred općinskog načelnika kao predlagatelja prijedlog ukratko obrazlaže Svjetlana Valjin: uglavnom utrošak na proširenje i modernizaciju javne rasvjete. Prijava za raspravu nema. Vijećnici glasuju te s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno donose

**Plan utroška sredstava**

**od prodaje obiteljske kuće ili stana u državnom vlasništvu**

**na potpomognutom području Općine Gračac u 2025. godini**

 koji se prilaže i sastavni je dio ovog zapisnika.

**Ad/6** Prijedlog Programa građenja komunalne infrastrukture na području Općine Gračac za 2025. godinu. Svjetlana Valjin: neki su projekti nastavak ove godine što se nije stiglo, na proljeće se nastavlja s cestama, sklopljeni su ugovori. Prijava za raspravu nema. Vijećnici glasuju te s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno donose

**Program građenja komunalne infrastrukture**

**na području Općine Gračac za 2025. godinu**

 koji se prilaže i sastavni je dio ovog zapisnika.

**Ad/7** Prijedlog Programa održavanja komunalne infrastrukture na području Općine Gračac za 2025. godinu

Svjetlana Valjin ispred predlagatelja- dinamika i količina otprilike kao i tekuće godine. Ako bude potrebe mijenjat će se sukladno tome. Prijava za raspravu nema. Vijećnici glasuju te s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno donose

**Program održavanja komunalne infrastrukture**

**na području Općine Gračac za 2025. godinu**

 koji se prilaže i sastavni je dio ovog zapisnika.

**Ad/8** Prijedlog Programa utroška sredstava naknade za zadržavanje nezakonito izgrađene zgrade u prostoru za 2025. godinu Svjetlana Valjin ispred predlagatelja- namjena za izmjene i dopune Prostornog plana. Prijava za raspravu nema. Vijećnici glasuju te s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno donose

**Program utroška sredstava**

**naknade za zadržavanje**

**nezakonito izgrađene zgrade u prostoru za 2025. godinu**

 koji se prilaže i sastavni je dio ovog zapisnika.

**Ad/9** Prijedlog Programa utroška sredstava od poljoprivrednog zemljišta u vlasništvu Republike Hrvatske za 2025. godinu. Svjetlana Valjin: sljedeće izvješće ovog programa će biti prema tabeli koju sada nadležno ministarstvo dostavlja te mora biti dostavljeno ministarstvu, vezano uz ono neusvajanje prije. Prijava za raspravu nema. Vijećnici glasuju te s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno donose

**Program utroška sredstava od poljoprivrednog zemljišta**

 **u vlasništvu Republike Hrvatske za 2025. godinu**

 koji se prilaže i sastavni je dio ovog zapisnika.

**Ad/10** Prijedlog Programa utroška sredstava šumskog doprinosa za 2025. godinu

Svjetlana Valjin- on je fluidan, otprilike po realizaciji, ove godine je bilo nešto zbog tornada u Slavoniji pa je ovdje od nas bilo manje sječe na panju. Prijava za raspravu nema. Vijećnici glasuju te s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno donose

**Program utroška sredstava**

**šumskog doprinosa za 2025. godinu**

 koji se prilaže i sastavni je dio ovog zapisnika.

**Ad/11** Prijedlog Socijalnog programa Općine Gračac za 2025. godinu

Ispred općinskog načelnika kao predlagatelja programe dalje obrazlaže Anka Šulentić: u Socijalnom progamu je 11 programa i aktivnosti, još jedna nova naknada je predviđena, to su pogrebni troškovi za one koji nemaju nikoga niti socijalnu pomoć. Novost je i povećanje naknade za novorođenčad na 1.500 eura. Predsjednica- čini mi se da je i za udžbenike povećano, sada je 80 eura. Prijava za raspravu nema. Vijećnici glasuju te s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno donose

**Socijalni program Općine Gračac za 2025. godinu**

 koji se prilaže i sastavni je dio ovog zapisnika.

**Ad/12** Prijedlog Programa javnih potreba u sportu Općine Gračac za 2025. godinu

Anka Šulentić: ostao je na razini ovogodišnjeg, dio je za ono što provodi Općina, drugo za udruge po natječaju. Prijava za raspravu nema. Vijećnici glasuju te s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno donose

**Program javnih potreba u sportu Općine Gračac za 2025. godinu**

 koji se prilaže i sastavni je dio ovog zapisnika.

**Ad/13** Prijedlog Programa javnih potreba u školstvu, predškolskom odgoju i obrazovanju za 2025. godinu. Anka Šulentić: program se provodi kroz školu, vrtić, predviđena su sredstva za opremanje podružnice vrtića u Srbu te stipendiranje učenika Srednje škole Gračac. Predsjednica- o ovome smo razgovarali da bi škola opstala. Boban Brkić- trebali bi zamijeniti zanimanja. Predsjednica- ograničava ih ministarstvo, a mnogi se zaposle nakon što završe. Boban Brkić- za ugostiteljstvo idu drugdje. Tadija Šišić- mi nemamo Plitvice. Ružica Tulumović- podržavam, stipendiranje treba da ih privučemo, ali kontradiktorno je da ih vozimo dalje. Anka Šulentić- ovdje imaju samo dva usmjerenja. Rade Dubajić: u ime roditelja zahvaljujem načelniku Općine što je aktivno sudjelovao s nama ovih mjeseci u vezi otvaranja vrtića u Srbu, sutra će nam opet doći iz Zadarske županije, ono što bih htio napomenuti trebali bi ući u izmjenu statuta jer nije predviđena podružnica, da ne ide ugovor bez toga, da se ne zaboravi. Predsjednica- znači u školi će biti? Rade Dubajić- da, ima prostora, županija će uložiti neka sredstva, dostava bi možda iz jednog restorana, ima opcija kuhinja ili dostava. Kuhinja bi mogla poslužiti i za potrebe učenika. Bojana Fumić- bila je ravnateljica danas, radi na tome, no dozvolite osobama koje su za nešto odgovorne da postupaju u skladu s pravilima struke i propisima. Kako više nije bilo prijava za raspravu, vijećnici glasuju te s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno donose

**Program javnih potreba u školstvu,**

**predškolskom odgoju i obrazovanju za 2025. godinu**

 koji se prilaže i sastavni je dio ovog zapisnika.

**Ad/14** Prijedlog Programa javnih potreba u kulturi i religiji Općine Gračac za 2025. godinu. Anka Šulentić: sukladno proračunu program se provodi kroz knjižnicu, udruge, manifestacije i donacije vjerskim zajednicama. Prijava za raspravu nema. Vijećnici glasuju te s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno donose

**Program javnih potreba u kulturi i religiji Općine Gračac za 2025. godinu**

 koji se prilaže i sastavni je dio ovog zapisnika.

**Ad/15** Prijedlog II. Izmjene i dopune Proračuna Općine Gračac za 2024. godinu

Vinka Grubešić- iznosi izmjene i dopune, smanjili su se neki rashodi koji su već realizirani, pojedini neće biti realizirani ove godine, povećanje rashoda na Jedinstvenom upravnom odjelu, na Vatrogasnoj zajednici te kod proračunskih korisnika sukladno planovima. Prijava za raspravu nema. Vijećnici glasuju te s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno donose

**II. Izmjene i dopune Proračuna Općine Gračac za 2024. godinu**

 koje se prilažu i sastavni su dio ovog zapisnika.

**Ad/16** Prijedlog Izmjene i dopune Programa utroška sredstava od poljoprivrednog zemljišta u vlasništvu Republike Hrvatske za 2024. godinu. Svjetlana Valjin: uslađenje po novoj tabeli, po novom dajemo informaciju o ugovorima i rashodima. Prijava za raspravu nema. Vijećnici glasuju te s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno donose

**Izmjene i dopune**

 **Programa utroška sredstava od poljoprivrednog zemljišta**

 **u vlasništvu Republike Hrvatske za 2024. godinu**

 koje se prilažu i sastavni su dio ovog zapisnika.

**Ad/17** Prijedlog Izmjene i dopune Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2024. godini

Svjetlana Valjin: modernizacija javne rasvjete i popravak mostova na nerazvrstanim cestama. Prijava za raspravu nema. Vijećnici glasuju te s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno donose

**Izmjene i dopune**

 **Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2024. godini**

 koje se prilažu i sastavni su dio ovog zapisnika.

**Ad/18** Prijedlog Izmjene i dopune Programa utroška sredstava naknade za zadržavanje nezakonito izgrađene zgrade u prostoru za 2024. godinu

Svjetlana Valjin: izmjene prostornog plana se financiraju iz toga, a uskoro će i urbanistički. Prijava za raspravu nema. Vijećnici glasuju te s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno donose

**Izmjene i dopune**

**Programa utroška sredstava naknade za zadržavanje nezakonito izgrađene zgrade u prostoru za 2024. godinu**

 koje se prilažu i sastavni su dio ovog zapisnika.

**Ad/19** Prijedlog Izmjene i dopune Programa utroška sredstava šumskog doprinosa za 2024. godinu

Svjetlana Valjin: sredstva idu u kapitalne projekte izgradnje komunalne infrastrukture. Prijava za raspravu nema. Vijećnici glasuju te s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno donose

**Izmjene i dopune**

**Programa utroška sredstava šumskog doprinosa za 2024. godinu**

 koje se prilažu i sastavni su dio ovog zapisnika.

**Ad/20** Prijedlog Izmjene i dopune Programa građenja komunalne infrastrukture na području Općine Gračac za 2024. godinu

Svjetlana Valjin: projekti koji idu su navedeni, što se ne potroši bilo je u nabavi pa će se utrošiti iduće godine. Prijava za raspravu nema. Vijećnici glasuju te s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno donose

**Izmjene i dopune**

**Programa građenja komunalne infrastrukture na području Općine Gračac za 2024. godinu**

 koje se prilažu i sastavni su dio ovog zapisnika.

**Ad/21** Prijedlog Izmjene i dopune Programa održavanja komunalne infrastrukture na području Općine Gračac za 2024. godinu

Svjetlana Valjin: povećano je sukladno radovima, malo smo podigli i zbog održavanja cesta odnosno zimske službe. Prijava za raspravu nema. Vijećnici glasuju te s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno donose

**Izmjene i dopune**

**Programa održavanja komunalne infrastrukture**

 **na području Općine Gračac za 2024. godinu**

 koje se prilažu i sastavni su dio ovog zapisnika.

**Ad/22** Prijedlog Izmjene i dopune Programa javnih potreba u kulturi i religiji Općine Gračac za 2024. godinu

Anka Šulentić: malo je izmjena, usklađivanje s realizacijom, nešto više kod knjižnice. Prijava za raspravu nema. Vijećnici glasuju te s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno donose

**Izmjene i dopune**

**Programa javnih potreba u kulturi i religiji Općine Gračac za 2024. godinu**

 koje se prilažu i sastavni su dio ovog zapisnika.

**Ad/23** Prijedlog Izmjene i dopune Programa javnih potreba u školstvu, predškolskom odgoju i obrazovanju za 2024. godinu

Anka Šulentić: kod dječjeg vrtića promjene su na više zbog usklađivanje koeficijenata. Prijava za raspravu nema. Vijećnici glasuju te s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno donose

**Izmjene i dopune**

**Programa javnih potreba u školstvu, predškolskom odgoju i obrazovanju za 2024. godinu**

 koje se prilažu i sastavni su dio ovog zapisnika.

**Ad/24** Prijedlog Izmjene i dopune Socijalnog programa Općine Gračac za 2024. godinu

Anka Šulentić: nešto malo se povećalo za novorođenčad zbog većeg broja zahtjeva te ostalo po realizaciji. Prijava za raspravu nema. Vijećnici glasuju te s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno donose

**Izmjene i dopune**

**Socijalnog programa Općine Gračac za 2024. godinu**

 koje se prilažu i sastavni su dio ovog zapisnika.

**Ad/25** Prijedlog Odluke o osnivanju i imenovanju Povjerenstva za uvođenje u posjed

Anka Šulentić: ono za što smo već od ljetos u postupku, to je Povjerenstvo koje treba za uvođenje u posjed, ali mora izaći na teren i kada je različita kultura u naravi i u katastru da bismo uopće raspisali natječaj. Jedva smo uspjeli pronaći osobe koje prihvaćaju, a koje su stručne i nepristrane. Predlažu se Klara Orlić kao predstavnica pravne struke; Zrinka Filipović Dermit, predstavnica agronomske struke te Dubravko Čanić, predstavnik geodetske struke. Načelnik će im odrediti naknadu. Prijava za raspravu nema. Vijećnici glasuju te s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno donose

**Odluku o osnivanju i imenovanju Povjerenstva za uvođenje u posjed**

 koja se prilaže i sastavni je dio ovog zapisnika.

**Ad/26** Prijedlog Odluke o izmjeni i dopuni Odluke o plaćama

Bojana Fumić objašnjava: odlukom se predlaže povećanje osnovice plaće načelnika i zamjenika. Općinski načelnik je jedini ovlašteni predlagatelj ovakve odluke. Plaće su svima rasle, osobito u našim ustanovama. Umnožak predložene osnovice s koeficijentima dužnosnika još uvijek će biti znatno ispod zakonom propisanog limita koji je propisan do umnoška osnovice državnih dužnosnika koja je ljetos povećana te koeficijenta ovisnog o veličini lokalne jedinice. Bez obzira tko bio na toj dužnosti i tko će možda biti, plaća treba biti primjerena odgovornosti koju nosi. Prijava za raspravu nema. Vijećnici glasuju te s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno donose

**Odluku o izmjeni i dopuni Odluke o plaćama**

 koja se prilaže i sastavni je dio ovog zapisnika.

**Ad/27** Prijedlog Plana djelovanja u području prirodnih nepogoda za područje Općine Gračac za 2025. godinu

Anka Šulentić: Plan je zakonska obveza, nažalost imali smo već nepogoda, tu su povjerenstva, unos u registar. Prijava za raspravu nema. Vijećnici glasuju te s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno donose

**Plan djelovanja u području prirodnih nepogoda za područje Općine Gračac**

 **za 2025. godinu**

 koji se prilaže i sastavni je dio ovog zapisnika.

**Ad/28** Prijedlog Godišnjeg plana razvoja sustava civilne zaštite Općine Gračac za 2025. godinu s financijskim učincima za razdoblje 2025.-2027.

Anka Šulentić: sukladno Zakonu o civilnoj zaštiti, svake godine uz proračun se donosi. Prijava za raspravu nema. Vijećnici glasuju te s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno donose

**Godišnji plana razvoja sustava civilne zaštite Općine Gračac za 2025. godinu s financijskim učincima za razdoblje 2025.-2027.**

 koji se prilaže i sastavni je dio ovog zapisnika.

**Ad/29** Prijedlog Analize stanja sustava civilne zaštite na području Općine Gračac u 2024. godini

Anka Šulentić: to je analiza stanja ove godine, operativnih snaga. Najveći nositelj je vatrogastvo, odnosno Vatrogasna zajednica s postrojbom i dva DVD-a. Prijava za raspravu nema. Vijećnici glasuju te s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno donose

**Analizu stanja sustava civilne zaštite na području Općine Gračac u 2024. godini**

 koja se prilaže i sastavni je dio ovog zapisnika.

Kako više nije bilo tema za raspravu, sjednica je završena u 17,22.

**ZAPISNIČAR: PREDSJEDNICA:**

**Bojana Fumić, univ. mag. iur. Ankica Rosandić, uč. raz. nast.**